cyanic-selkie/wikianc huggingface dataset:
Հայկական կրթական հաստատություններ Լիբանանում
Կրթական հաստատություններ
Լիբանանահայ անդրանիկ դպրոցը համարվում է XVIII դարի կեսին Զմմառի վանքում հաստատված հայ կաթոլիկ դպրեվանքը, որն ընդհատումներով գործում է առ այսօր։ 1830-ական թվականներին այնտեղ սովորել են 12 երեխաներ՝ օգտագործելով Վենետիկում պատրաստված հայերեն դասագրքեր։ 1859 թվականին Բեյրութի Ս. Նշան եկեղեցուն կից բացվել է Երուսաղեմի հայոց պատրիարքությանը ենթակա ծխական դպրոց մի քանի տասնյակ աշակերտներով։ 1890-ական թվականի սկզբին հաստատվել է նաև դպրոցի մանկապարտեզի բաժինը, որտեղ սովորել են 35-40 երեխաներ։ XIX դարի վերջին Բեյրութի ամերիկյան և ֆրանսիական բուհերում սովորել են Օսմանյան կայսրության տարբեր վայրերից եկած մեծ թվով հայ երիտասարդներ, որոնք ունեցել են իրենց միությունը։
Լիբանանում գործող հայկական դպրոցների թիվն աճել է Առաջին համաշխարհային պատերազմի ավարտից հետո։ 1920-ական թվականներին Լիբանանում հաստատված 10 որբանոցներում պատսպարվել են ավելի քան 7 հազար հայ որբեր (որբանոցները մեծ մասամբ փակվել են 1925-26 թվականներին)։ Միաժամանակ հայկական դպրոցներ են հիմնվել Լիբանանի գրեթե բոլոր այն քաղաքներում ու գյուղերում, որտեղ բնակություն էին հաստատել թեկուզ փոքրաթիվ հայ գաղթականներ։ 1922-1926 թվականներին Հայ առաքելական եկեղեցին Լիբանանում ուներ 15, կաթոլիկ եկեղեցին 8, ավետարանականը՝ 6 դպրոց։
Դպրոցներ
Լիբանանում հայկական դպրոցների գոյատևմանն ու բարգավաճմանը, ինչպես նաև լիբանանահայ կարիքավոր աշակերտների և ուսանողների ուսումնառությունն ապահովելու գործին մեծապես նպաստում են Գալուստ Կյուլպենկյան հիմնարկության հատկացումները։ Միայն 1998-1999 թվականներին կրթական տարեշրջանին դրանք կազմել են շուրջ 1,5 մլն. ԱՄՆ դոլար։
Լիբանանահայ դպրոցներ
Լիբանանահայ դպրոցներն առաջնորդվում են պետական դպրոցական ծրագրով միաժամանակ իրենց ուսումնական ծրագրերում կարևոր տեղ հատկացնելով հայագիտական առարկաներին՝ հայոց լեզու, հայ գրականություն, հայոց պատմություն, Հայաստանի աշխարհագրություն։ Ներկայումս (2003) շուրջ 1250 հայ երիտասարդներ բարձրագույն մասնագիտական կրթություն են ստանում Հայկազյան համալսարանում և Լիբանանի մյուս բուհերում։ 1950-ական թվականների 2-րդ կեսից հարյուրավոր լիբանանահայ երիտասարդներ մասնագիտացել են նաև Երևանի բուհերում։
Նշանավոր ուսումնական հաստատություններ
Բեյրութում և նրա արվարձաններում գործող հայկական նշանավոր ուսումնական հաստատություններն են Մելանքթոն և Հայկ Ասրսլանյան ճեմարանը (հիմնվել է 1930), Վահան Թեքեյան միջնակարգ (1951), Սահակյան-Լևոն Մկրտիչյան միջնակարգ (1923) վարժարանները, Հայ ավետարանական քոլեջը (1923), Շամլյան-Թաթիկյան երկրորդական (1922), Կեդրոնական բարձրագույն (1922), Թորոսյան միջնակարգ (1951), Կերթմենյան (1931), Թրատի (1936) նախակրթական վարժարանները, Մխիթարյան հայրերի Հազմիեի միջնակարգ, երկսեռ վարժարանը (1937), Անարատ հղության հայ կաթոլիկ քույրերի Ս.Հռիփսիմյանց երկրորդական (1922), Ս. Ագնես միջնակարգ (1929), հայ կաթոլիկ Մեսրոպյան երկրորդական (1939), Գևորգ Հարպոյան երկրորդական (1960, նախապես Զմմառյան ս. Պողոս) վարժարանները, ՀԲԸՄ Դարուհի-Հովակիմյան երկրորդական, Կարմիրյան միջնակարգ (1974) և Նազարյան նախակրթական (1962) վարժարանները, Լիբանանահայոց առաջնորդարանի ազգային Լևոն և Սոֆիա Հակոբյան (1964), Սուրեն Խանամիրյան (1963, նախապես Ս. Նշան բարձրագույն վարժարան հիմնված 1922-ին), Եղիշե Մանուկյան (1963, նախապես Մարտիկյան) երկրորդական, Աբգարյան 1932, Աքսոր Գասարճյան (1929, նախապես Լուսինյան), Ս. Քառասուն մանկունք (1930), Ռուբինյան-Սահակ Մեսրոպյան (1935) նախակրթական վարժարանները։ Լիբանանահայ հանրակրթական համակարգի մաս են կազմում նաև Լիբանանահայոց առաջնորդարանի (2002) և հայ կաթոլիկ Մեսրոպյան վարժարանին կից գործող (1982) արհեստագիտական վարժարանները, «Պոլիգլոթ» հաստատությունը (սեփականատեր Պետրոս Շեմմեսյան)։ Անցյալում նմանատիպ տեխնիկական կրթություն են տվել նաև 1956-ին հիմնված Սիմոնյան քոլեջը (սեձականատեր Անուշավան Սիմոնյան), Սիսակ Վարժապետյանի առևտրական վարժարանը, ՀԲԸՄ արհեստագիտական վարժարանը, Ազգային Լևոն և Սոֆիա Հակոբյան արհեստագիտական վարժարանը։ Առանձնահատուկ տեղ ունեն Բուրջ Համուդի հայ կույրերի և համրերի վարժարանը (1926, 2002-ին ուներ 51 աշակերտ)։ Բեյրութում Լիբանանի հայ համայնքի ընկերային ծառայողների միության ջանքերով 1987-ին հիմնվել և առ յսօր գործում է թերամիտ հայ երեխաների «Զվարթնոց» կենտրոնը, որտեղ 2002 թվականին սովորում էին 3-ից մինչև 35 տարեկան 52 աշակերտ։ Անթիլիասի կաթողիկոսության հովանու տակ 1987-ից գործում է «Խաչեր Գալուստյան» մանկավարժական կազմավորումի կենտրոնը։
Լիբանանի վարժարաններ և որբանոցներ
Լիբանանում բացվել են վարժարաններ և որբանոցներ՝ «Թռչնոց բույն», ազգային միջնակարգ վարժարան և որբանոց Ջիբեյլում։ Հիմնվել է 1922 թվականին, երբ նախապես Խարբերդում գործած Դանիացի եկեղեցասեր տիկնանց ընկերության միսիոներուհի Մարիա Յակոբսենը հաստատվել է Լիբանանում, իր մարդասիրական առաքելությունը շարունակել կարճ ժամանակ Զուկ-Միքայել ավանում, ապա Սայդայի մոտակայքում հաստատված «Թռչնոց բույն» որբանոցներում։ 1928 թվականին Ջիբեյլի Ամերիկյան Մերձավոր Արևելքի նպաստամատույցի տղաների որբանոցի փակումից հետո, «Թռչնոյ բույնը» տեղափոխվել է նախկին վայրը։ Մարիա Յակոբսենի մահից (1960) հետո «Թռչնոց բույնի» տնօրենի պաշտոնը հաջորդաբար վարել են Դանիացի եկեղեցասեր տիկնանց ընկերության ներկայացուցիչներ Աննա Յակոբսենը, Մագդա Սորենսենը, Օլուֆ Պաասկեն և Յոն Սկյուբին։ 1970 թվականին «Թռչնոց բույնը» հանձնվել է Կիլիկիո կաթողիկոսության տնօրինությանը։ «Թռչնոց բնում» կարող են սովորել մշտապես Ջիբեյլում բնակվող հայ ընտանիքների երեխաները։ 2002-ին ուներ 160 աշակերտ։
Սրբոց Հռիփսիմյանց վարժարան. երկրորդական երկսեռ ուսումնական հաստատություն
Սրբոց Հռիփսիմյանց վարժարան. երկրորդական երկսեռ ուսումնական հաստատություն։ Հիմնվել է 1922 թվականին Անարատ հղության հայ կաթոլիկ քույրերի միաբանության կողմից Կ.Պոլսից Բեյրութ գործուղված Թեոպիստե Ալեքսանյանի, Էլիզ Պոյաճյանի, Բեատրիս թաշճյանի, Ալեքսանդրա Հեպոյանի և և Ագաթա Փարթամյանի ջանքերով։ Սկզբում եղել է բացառապես աղջիկների նախակրթարան։ Առաջին տարեշրջանում ունեցել է 64 աշակերտուհի։ 1929 թվականին հաստատվել է Բեյրութի Խանդալ ալ Ղամիկ թաղամասում, 1963 թվականին տեղափոխվել Ջյունի։ Աստիճանաբար ավելացվել են միջնակարգ և երկրորդական բաժինները։ 1975 թվականին Բեյրութի արվարձաններից Խասարի շրջանում պժտվել է նորակառույց, սեփական շենքով։ 1980-ական թվականների կեսից երկսեռ վարժարան է։ Հետևում է Լիբանանի ի պետական բակալորիայի ծրագրին։ 2002 թվականին ուներ 677 աշակերտ։ Տնօրենն է Թեոպիստե-Մարի Պետրոսյանը (1992 թվականից)։
Հայ ավետարական քոլեջ․ երկսեռ երկրորդական վարժարան
Հայ ավետարական քոլեջ. երկսեռ երկրորդական վարժարան։ Հիմնվել է 1923 թվականին։ Մինչև 1933 թվականը կոչվել է Հայ մանչերու ավետարանական բարձրագույն վարժարան, 1933-50 թվականներին՝ Հայուհյաց ամերիկյան վարժարանի հետ միանալուց հետո՝ Հայ ավետարանական երկսեռ բարձրագույն վարժարան։ 1943 թվականից Բեյրութի հայ ավետարանական առաջին եկեղեցու սեփականությունն է։ 1952 թվականին փոխադրվել է այժմյան վայրը՝ Բեյրութի Քանթարի թաղամասի Մեքսիք փողոց։ 1961 թվականից հետևում է լիբանանյան բակալորիայի պետական ծրագրին։ 1971 թվականին օժտվել է սեփական, նորակառույց «Եփրեմ և Մարթա Փիլիպոսյան» շենքով։ Առ այսօր տվել է ավելի քան 1500 շրջանավարտ։ Մինչև 1975 թվականի քաղաքացիական պատերազմի բռնկումը համարվել է Լիբանանի լավագույն հայկական դպրոցներից։ 1974-75 թվականներին ունեցել է 794 աշակերտ։ Պատերազմի տարիներին քանիցս ենթարկվել է ավերածության։ Բեյրութի արևմտյան, հիմնականում մահմեդականաբնակ թաղամասերի հայաթափման հետևանքով զգալիորեն նվազել է աշակերտության թիվը։ 2002 թվականին ուներ միայն 106 աշակերտ։ Ուսման տևողությունը 12 տարի է՝ նախակրթարան, միջնակարգ և երկրորդական բաժիններով։ Ունի մանկամսուր և մանկպարտեզ։ Դպրոցում գործում են աշակերտական ակումբներ, հրատարակվում աշակերտականա մի շարք պարբերաթերթեր։ Ունի հարուստ գրադարան՝ շուրջ 20 հազար հատոր։ Տնօրենն է Զավեն Մսրլյանը (1967 թվականից)։
Սահակյան֊Լևոն Մկրտիչյան քոլեջ
Սահակյան-Լևոն Մկրտիչյան քոլեջ. երկսեռ ուսումնական հաստատություն։ Սկզբում եղել է Լիբանանահայոց առաքելական առաջնորդարանին ենթական ազգային վարժարան։ Ներկայումս Հայ կրթական և բարեսիրական միության սեփականությունն է։ Հիմնվել է 1923 թվականին, Բեյրութի արևելյան մասում գտնվող հայկական վրանաքաղաքում (Ադանա քեմփ)։ Սկզբում գործել է վրանում, այնուհետև, թաղային խորհրդի ջանքերով 2-3 ամսում կառուցված փայտաշեն երկհարկանի շենքում, անվանվել է Ազգային վարժարան և կոչվել Սահակյան (ի պատիվ Մեծի Տանն Կիլիկիո կաթողիկոս Սահակ Բ Խապայանի)։ Նույն թվականին վարժարանին կից բացվել է Զորավար Անդրանիկյան Մանկապարտեզը (այժմ կոչվում է դպրոցի երկարամյա տնօրեն Բենիամին Ժամկոչյանի անունով)։ 1933 թվականի հունվարի 30-ին Բեյրութի հայ գաղթականների վրանաքաղաքի հրկիզումից հետո տեղափոխվել է մոտակա Նոր Հաճըն թաղամասում գտնվող գերմանական նախկին զորանոցի շենքը, որտեղ և գործել է մինչև 1974 թվականը։ 1971-74 թվականներին մեծահարուստ Լևոն Մկրտիչյանի միջոցներով Բեյրութի արվարձաններից Սին-Էլ-Ֆիլմում կառուցվել է դպրոցի նոր շենքը, 1971 թվականից վերանվանվել է Սահակյան-Լևոն Մկրտիչյան քոլեջ։ Լիբանանի քաղաքացիական կռիվների առաջին շրջանում (1975-79) հիմնովին ավերվել է քոլեջի շենքը, կողոպտվել գրադարանն ու լաբորատորիաները, նվազել սովորողների ու ուսուցիչների թիվը։ 1980 թվականից պարապմունքները տեղի են ունենում վերակառուցված շենքում։ 2002 թվականին ուներ 113 աշակերտ։ 1948 թվականից (ընդհատումներով) լույս է ընծայում «Ուսանող» պարբերագիրքը։ Տնօրենն է Հակոբ Կերկերյանը (1996 թվականից)։
Դասավանդվող առարկաներ
Ճեմարանում դասավանդվում են լեզուներ՝ հայերեն, արաբերեն, ֆրանսերեն և անգլերեն, ինչպես նաև բնագիտություն, քիմիա, կենսաբանություն, երկրաբանություն, թվաբանություն, գեղագիտական դաստիարակություն, ֆիզիկական և մարզական դաստիարակություն և այլն։ Մանկավարժական հատուկ մոտեցումը, ճեմարանի հատուկ եզակի մթնոլորտը ապահովում է աշակերտների մտավոր և հոգեկան ներդաշնակ զարգացումը։
Արսլանյան ճեմարանը ուսումնական համապարփակ հաստատություն է և օժտված է նախահամալսարանական ուսման բոլոր բաժիններով՝ մանկամսուր (1-3 տարեկան երեխաների համար), մանկապարտեզ (3-5 տարեկանների համար), տարրական բաժին (6-8 տարեկանների համար), նախակրթական (9-11 տարեկանների համար), միջնակարգ (12-15 տարեկանների համար), երկրորդական (16-18 տարեկան աշակերտների համար)։ Աշակերտների արտադասարանային գործունեության կազմակերպումը, աշակերտների ելումուտը, զբոսանքների և ազատ պահերի հսկողությունը իրականացնում է Ընդհանուր հսկիչը, որը ունի 2 օգնական։ Ճեմարանը կառավարում է տնօրենը, ում օժանդակում են 2 փոխտնօրենները։ Տնօրինությանը կից գործում է նաև ծնողական խորհուրդը և ճեմարանի շրջանավարտների միությունը։ Այսօր ճեմարանի աշակերտների թիվը հասնում է 700-ի։ Ճեմարանի «Հրաչ Դարբինյան» գրադարանն ունի ավելի քան 35 հազար հատոր գիրք և հարուստ արխիվային հավաքածու։ Տնօրեններ՝ Լևոն Շանթ (1930-51), Սիմոն Վրացյան (1952-1969), Հրաչ Տասնապետյան (1969-1999), Տիգրան Ճինպաշյան (գործադիր տնօրեն 2001թվականից)։
Դարուհի-Հովակիմյան երկրորդական վարժարան
Դարուհի-Հովակիմյան երկրորդական վարժարան. երկրորդական ուսումնական հաստատություն։ Գործում է ՀԲԸՄ հովանավորությամբ։ Կազմավորվել է Լիբանանի քաղաքացիական պատերազմի տարիներին ՀԲԸՄ Հովակիմյան-Մանուկյան տղաների և Դարուհի Հակոբյան աղջիկների երկրորդական վարժարանների աստիճանական միացումով։
Դարուհի Հակոբյան վարժարանի հիմնումը
Դարուհի Հակոբյան վարժարանը հիմնվել է 1939 թվականին, մեծահարուստ Լևոն Հակոբյանի կտակով՝ ի հիշատակ իր վաղամեռիկ քրոջ՝ Դարուհու։ Սկզբնական տարիներին գործել է Բեյրութի Ջիմմեյզի թաղամասում վարձված մի շենքում։ 1962 թվականին տեղափոխվել է Բեյրութի Հազմիե արվարձանում գտնվող իր սեփական եռահարկ, նորակերտ շենքը։
Հովակիմյան-Մանուկյան վարժարան
Հովակիմյան-Մանուկյան վարժարանը հիմնվել է 1947 թվականին՝ «Հ.Բ.Ը. միության մանչերու բարձրագույն վարժարան» անունով։ 1951 թվականին Մյոհրյուպե Մանուկյանի նվիրատվությամբ վարժարանի համար կառուցվել է նոր շենք և նրա հորեղբոր Սարգիս Հովակիմյանի բարձրագույն վարժարան հիմնելու փափագն իրականանալու աթռիվ դպրոցը վերանվանվել է «Հ.Բ.Ը. միության Հովակիմյան-Մանուկյան մանչերու երկրորդական վարժարան»։ 1960-ական թվականներից երկու վարժարանները հետևել են Լիբանանի պետական բակալորիայի ուսումնական ծրագրերին։ Քաղաքացիական պատերազմի հետևանքով երկու վարժարաններն ստիպված են եղել դուրս գալ սեփական շենքերից, որոնք հետագայում վաճառվել են ու քանդվել։ Աստիճանաբար երկու վարժարանների աշխատանքները միավորվել են՝ այն փաստորեն վերածելով երկսեռ երկրորդական վարժարանի։ 1993-ից երկու վարժարանների տնօրենի պաշտոնը համատեղ վարում է Ժիրայր Դանիելյանը։ 2002 թվականին վարժարանն ուներ 851 աշակերտ։ Ուսման տևողությունը 7 տարի է։ Շրջանավարտները կարող են հաճախել տեղական և օտար համալսարաններ։
=Վահան Թեքեյան միջնակարգ վարժարան=
Ազգային Եղիշե Մանուկյան քոլեջ
Ազգային Եղիշե Մանուկյան քոլեջ. երկսեռ 12-ամյա երկրորդական ուսումնական հաստատություն։ Վայելում է Լիբանանահայոց առաքելական առաջնորդարանի հովանավորությունը։ Համարվում է 1963 թվականին Անթիլիասի կաթողիկոսարանի շրջափակում հիմնադրված Մարտիկյան մանկախարտեզ-նախակրթարանի շարունակությունը։ Վերջինս 1981 թվականից աստիճանաբար վերածվել է միջնակարգ վարժարանի 1984 թվականին փոխադրվել է Բեյրութից հյուսիս գտնվող Դբայյա արվարձանը և դպրոցի նոր բարերար Վաչե Մանուկյանի հոր անունով վերանվանվել է Ազգային Եղիշե Մանուկյան երկրորդական վարժարան, 1985-86-ին վերածվել է լիարժեք երկրորդական վարժարանի։ 2002 թվականին ուներ 566 աշակերտ։ Գործում է նար մանկապարտեզի բաժին, որը 1993 թվականին նորոգվելուց հետո կոչվում է բարերարի մոր՝ Սիրան Մանուկյանի անունով։ Վարժարանի տնօրենն է Մանուշակ Պոյաճյանը (1985 թվականից)։ 2005 թվականից տնօրենի պաշտոնը վարում է Սեդա Բոյաջյանը։
Զարեհյան դպրեվանք
Զարեհյան դպրեվանք Մեծի Տանն Կիլիկիո կաթողիկոսության, հիմնվել է 1930 թվականին՝ Սահակ Բ կաթողիկոս Խապայանի ջանքերով։ 1930-78 թվականներին գործել է Կիլիկիո կաթողիկոսության Անթալիասի մայրավանքի շրջափակում՝ նախապատրաստական, 4-ժամյա ժառանգավորաց, 3-ամյա ընծայարանի, ինչպես և ամուսնացյալ քահանայության թեկնածուների բաժիններով։ 1978 թվականին փոխադրվել է Բեյրութից հյուսիս-արևելք գտնվող Բիկֆաայ գյուղը։ Ներկայումս կոչվում է Մեծի Տանն Կիլիկիո Զարեհ Ա կաթողիկոսի անունով։ Դասավանդվում են հայերեն (գրաբար և աշխարհաբար), արաբերեն, անգլերեն, ֆրանսերեն, կրոնագիտական, հայագիտական և այլ առարկաներ։ Առ այսօր (2003) ունեցել է ավելի քան 1600 ուսանող Լիբանանից, Սիրիայից, Իրանից և սփյուռքի այլ համայնքներից։ Տվել է հարյուրավոր շրջանավարտներ, որոնցից շուրջ 250-ը հետագայում զբաղվել են ուսուցչությամբ, 130-ը դարձել քահանա, 75-ը՝ վարդապետ, 30-ը՝ եպիսկոպոս և արքեպիսկոպոս։ Դպրեվանքի շրջանավարտներից հիշատակության արժանի են Գարեգին Ա Ամենայն հայոց կաթողիկոսը, Մեծի Տանն Կիլիկիո Զարեհ Ա, Խորեն Ա և Արամ Ա կաթողիկոսները։ 2002 թվականին ուներ 62 ուսանող։ Դպրեվանքի ուսանողների ջանքերով 1957 թվականից լույս է տեսնում «Գլաձոր» տարեգիրքը։ Տեսուչն է Պարթև վարդապետ Կյուլյումյանը (2002-ից)։
Ազդեցությունը
Լիբանանում հայերենի, հայ գրականության և հայոց պատմության ուսուցիչների պատրաստման գործում կարևոր դեր են խաղացել Հիսուսյան հայրերի ֆրանսիական «Սեն Ժոզեֆ» համալսարանի հայագիտական ամբիոնը (գործել է1933-73 թվականներին, վարիչներ Հովհաննես վարդապետ Մսրյան և Մորիս վրդ. ) և իտալահայ Երվանդ Հյուսիսյանի նվիրատվությամբ հաստատված ՀԲԸՄ «Երվանդ Հյուսիսյան» հայագիտական հիմնարկը (Թալոն գործել է 1964-93-ին՝ ընդհատումներով, տեսուչներ՝ Վահե Վահյան, Վաչե Ղազարյան, Պարույր Աղպաշյան և Ռուբեն Սաքապետոյան)։
Հայկազյան համալսարան
Հայկազյան համալսարան. Լիբանանում պետական ճանաչման արժանացած հայկական միակ բարձրագույն ուսումնական հաստատությունը։ Ներկայումս սփյուռքում գործող հայկական միակ համալսարանն է։ Հիմնվել է 1955 թվականի հոկտեմբերի 17-ին, ՄԱՀԱԵՄ և Ամերիկայի հայ ավետարանչական ընկերակցության կողմից ամերիկահայ բարերարներ Ստեփան Մեխակյանի և Սթիվըն Փիլիպոսյանի նվիրատվությամբ։ Համալսարանը կոչվել է բարերար Մեխակյանի աներոջ Կոնյայի Ճենանյան ինստիտուտի նախկին ուսուցչապետ Արմենակ Հայկազյանի անունով։
Տարեգրությունը
1955-89 թվականներին եղել է քոլեջ, 1990-1996 թվականներին համալսարանական քոլեջ, 1996 թվականի դեկտեմբերի 26-ից՝ համալսարան։ Ուսումնառությունն անգլերենով է, հայկական և արաբական մշակույթներին վերաբերվող առարկաները դասավանդվում են հայերենով և արաբերենով։ Համալսարանում ուսանում են Լիբանանից և Մեձավոր Արևելքի այլ երկրներից բազմաթիվ հայ և օտարազգի երկսեռ ուսանողներ։ Առաջին տարին ունեցել է 43 ուսանող, 1975-76 թվականներին՝ 650, 2003 թվականին՝ 534: Տվել է շուրջ 2 հազար շրջանավարտ։ Համալսարանի հիմնադրման գլխավոր նպատակն է եղել Մերձավոր Արևելքի հայ համայնքներն ապահովել որակավոր ուսուցիչներով, մտավորականներով ու հայ ավետարանական եկեղեցու ծառայողներով։ Ներկայումս մեծ թվով ուսանողներ հետևում են նաև համալսարանի առևտրական վարչագիտության (բիզնես էդմինիստրեյշն), համակարգչային և կլինիկական լաբորոտորիայի գիտաճյուղերին։ Շրջանավարտներն ստանում են արվեստի պսակավորի (բակալավր) և գիտության պսակավորի տիտղոսներ, որոնք 1971 թվականից պետականորեն հավասարազոր են նկատվում լիբանանյան պետական համալսարանի շնորհած աստիճանին։ 1996 թվականին հաստատվել են նաև արվեստի մագիստրոսի տիտղոս շնորհող դասընթացներ մանկավարժության, հոգեբանության և առևտրական վարչագիտության գծով։ Ունի հայագիտական ամբիոն, որի անխափան գործունեությունն ապահովելու խնդրում տարիների ընթացքում մեծ ավանդ են ներդրել վերապատվելի Տիգրան Խրլոպյանը, Տիգրան Գույումճյանը, Վահե Օշականը, Երվանդ Քասունին, Լևոն Վարդանը և ուրիշներ։ Ներկայումս համալսարան հաճախող բոլոր հայազգի ուսանողները անկախ իրենց մասնագիտությունից, պարտավոր են ուսման ընթացքում հետևելու հայագիտական առնվազն երկու առարկաների։ Համալսարանն ունի առանձին հայագիտական գրադարան (տեղավորված է 1972 թվականին բարերար Ստեփան Մյուգարի նվիրատվությամբ ձեռք բերված շենքում), որն ամեն տարի հարստացվում է Հայաստանից և այլ երկրներից ձեռք բերված հայերեն և օտարալեզու գրքերով և հրատարակություններով։
Հանդեսներ
Համալսարանը հրատարակում է «Հայկազյան հայագիտական հանդեսը» (1970 թվականից), անգլերենով «Հայկազյան հերալդ» ուսանողական պարբերաթերթն ու «Ֆոկուս» ուսանողական տարեգիրքը։ Համալսարանում գործում են մի շարք ուսանողական ակումբներ և ընկերություններ։ Նախագահներ՝ Ջոն Մարգարյան (1955-56 թվականներին, 1971-1982 թվականներին), Ջիլբերտ Բիլեզիկյան (1968-1971 թվականներին), Վեռն Ֆլոտչեր (1982-85 թվականներին), Ժան Խանճյան (1995-2002 թվականներին) և Փոլ Հայտոսթյան (2002 թվականից)։ 1966-68 թվականներին նախագահի պաշտոնակատարն է եղել Ջոզեֆ Սփրեդլին, իսկ 1985-95 թվականներին ղեկավարն էր վարչական հարցերի գծով դեկան Վիլմա Չոլաքյանը։
Համազգայինի հայագիտական բարձրագույն հիմնարկ
Համազգայինի հայագիտական բարձրագույն հիմնարկ. հայագիտական մասնագիտական ուսումնական հաստատություն։ Հիմնվել է 1974 թվականին (1975-79 թվականներին չի գործել)։ Նպատակն է պատրաստել մասնագետներ հայկական մամուլում, դպրոցներում, հրատարակչություններում, ազգային և կուսակցական հաստատություններում աշխատելու համար։ Առաջին տարին ունեցել է 15 ուսանող։ Առաջին շրջանավարտները տվել է 1983 թվականին։ Ցարդ տվել է ավելի քան 140 շրջանավարտ։ 1991 թվականից ուսման տևողությունը երեք տարի է։ Ունի հայոց լեզվի և գրականության, ինչպես և հայոց պատմության առանձին բաժանմունքներ։ 1991 թվականին Երևանի պետական համալսարանի հետ կնքած պայմանագրի հիման վրա այստեղ դասավանդում են Հայաստանից գործուղված մասնագետներ։ Հայագիտականի շրջանավարտներն իրավունք են ստացել իրենց ուսումնառությունը շարունակել ԵՊՀ-ում։ Ուսանողներ են ընդունում Լիբանանից, Սիրիայից, Իրանից և այլ վայրերից։ Ունի գիշերօթիկ բաժին և ազատ ունկնդրի կարգավիճակ։ Տնօրենն է Երվանդ Փամպուքյանը (1979 թվականից)։
Գրականություն
Ս. Հ. Վարժապետյան, « Հայերը Լիբանանի մեջ» Բեյրութ, 1951 թվական
2. Արաքս Փաշայան «Լիբանանի վերջին պատերազմը և լիբանանահայության արդի հիմնախնդիրները», Երևան, 2006 թվական
3. Արաքս Փաշայան, «Լիբանանահայության մի քանի հիմնախնդիրների շուրջ», Երևան, 2006 թվական
4. «Ազդ www.hamazkayin.com՝ Համազգային հայ կրթական և մշակութային միության կայքը
Կատեգորիա:Լիբանանահայ կրթություն
Էյլերի բնութագիր
Պատմություն
1899 թվականին Պուանկարեն ընդհանրացրեց այդ բանաձևը  N-չափելի բազմանիստի դեպքում։
Եթե ձևականորեն համարենք բազմանիստը իր սեփական միակ նիստի չափականությունն է N,։ Բանաձևը կարելի է  գրառել ավելի պարզ տեսքի։
Գրականություն
Կատեգորիա:Տոպոլոգիական հանրահաշիվ Կատեգորիա:Տոպոլոգիական գրաֆների տեսություն Կատեգորիա:Բազմանիստերի կոմբինատորիկա Կատեգորիա:Լեոնարդ Էյլեր
Հիրադո ամրոց
Պատմություն
Սկզբնական վիճակում մնացել են որոշ տարրեր (երկու պաշտպանական հրանոթային աշտարակներ), մնացած մասերը, այդ թվում տենսյուի գլխավոր աշտարակը, վերակառուցվել են։
1962 թվականին վերանորոգվել է ամրոցի գլխավոր աշտարակը ։ Դայմեի (յասիկի) նախկին առանձնատանը այժմ գտնվում է Մացուուրի իշխանության թանգարանում ։
Արտաքին հղումներ
Կատեգորիա:Դղյակներ այբբենական կարգով Կատեգորիա:1599 հիմնադրումներ
Դալու (համայնք)
Դալու (Dalou), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ (Պամիե շրջան)։ Համայնքի INSEE կոդ՝ 09104։
Բնակչություն
Համայնքի բնակչությունը 2012 թվականին կազմում էր 753 մարդ։
Արտաքին հղումներ
Կատեգորիա:Ֆրանսիայի համայնքներ
Կենսառիթմեր
Կենսառիթմ (բիոռիթմ) (βίος — bios, «կյանք» և ῥυθμός — rhythmos, «ցանկացած կրկնվող շարժում, ռիթմ» ) — կենսաբանական երևույթների և գործընթացների բնույթի և ինտենսիվության պարբերաբար կրկնվող փոփոխություններն են։ Նրանք բնորոշ են կենդանի նյութին՝ կազմավորման բոլոր մակարդակներում՝ մոլեկուլայինից մինչև կենսոլորտային։ Հիմնական, ֆունդամենտալ գործընթաց են հանդիսանում կենդանի բնության մեջ։ Կենսաբանական ռիթմերի մի մասը հարաբերականորեն ինքնուրույն են (օրինակ, շնչառության, սրտի կծկումների հաճախությունը), մյուսները կապված են երկրաֆիզիկական ռիթմերին օրգանիզմների հարմարվելու կարողության հետ՝ օրական (օրինակ, բջիջների բաժանման, նյութափոխանակության ակտիվության, կենդանիների շարժողական ակտիվության տատանումները), մակընթացության և տեղատվության հետ կապված (օրինակ, ծովային փափկամարմինների խեցու բացվելն ու փակվելը), տարեկան (կենդանիների ակտիվության, բույսերի աճի և զարգացման և այլ)։
Պատմական ակնարկ
Կենսառիթմերի գոյությունը մարդկանց հայտնի է դեռ վաղ ժամանակներից։
Դեռ Նոր Կտակարանում հրահանգներ են տրված ճիշտ կենսակերպի, սնման, հանգստի և ակտիվության փուլերի հերթագայության մասին։ Դրա մասին են գրել նաև հնադարի գիտնականները՝ Հիպոկրատ, Ավիցենա և ուրիշները։
20-րդ դարի վերջին կենդանի օրգանիզմների կենսաբանական գործընթացների ռիթմիկության փաստը համարվեց կենդանի նյութի հիմնական հատկություններից մեկը և կյանքի կազմակերպման էությունը։ Բայց մինչ վերջին ժամանակները կենսաբանական ռիթմերի բնույթն ու ողջ ֆիզիոլոգիական հատկությունները բացահայտված չեն, չնայած պարզ է, որ նրանք մեծ նշանակություն ունեն կենդանի օրգանիզմների կենսագործունեության գործընթացների կարգավորման գործում։ Այդ պատճառով էլ կենսառիթմերի ուսումնասիրումը իրենից ներկայացնում է տեղեկույթի հավաքագրման, վիճակագրության մեթոդներով հատկությունների և օրինաչափությունների հայտնաբերման գործընթաց։ Արդյունքում կենսառիթմերի մասին գիտության մեջ առաջացել են երկու գիտական ուղղություն՝ քրոնոկենսաբանություն և քրոնոբժշկություն։ Այս ոլորտում հիմանական աշխատանքներից կարելի է համարել քրոնոկենսաբան Ֆ․ Հալբերգի կողմից 1964 թվականին մշակված կենսաբանական ռիթմերի դասակարգումը։
Կենսաբանական ռիթմերի դասակարգումը
Տարբեր հեղինակներ կենսառիթմերի դասակարգում են ըստ տարբեր մոտեցումների, կախված այն բանից, թե ինչ սկզբունքներ են հաշվի առնվում։ Յու. Աշոֆը կենսառիթմերը դասակարգում է հետևյալ կերպ.
Օրական (ցիրկադային) ռիթմեր
Օրական ռիթմերն արտահայտվում են այն տեսակների մոտ, որոնց կյանքում գիշեր-ցերեկ փոխարինումներն ունեն էկոլոգիական նշանակություն ։
Տարեկան ռիթմեր
Այս ռիթմերով օրգանիզմները հարմարվում են գոյության պայմանների սեզոնային փոփոխություններին, որոնք բնորոշ են բոլոր կենդանի օրգանիզմներին՝ բույսեր, կենդանիներ, սնկեր, բակտերիաներ։
Էկոլոգիական ռիթմեր
Այս ռիթմերը շատ կայուն են տարբեր ֆիզիկական և քիմիական ազդեցությունների նկատմամբ և իրենց տևողությամբ։ Էկոլոգիական ռիթմերը պահպանվում են նաև արտաքին միջավայրում համապատասխան ռիթմերի բացակայության դեպքում։ Սա բացատրվում է ժամանակի մեջ օրգանիզմների կողմնորոշման հատկությամբ, որն անվանում ենք «կենսաբանական ժամացույց»։ «Կենսաբանական ժամացույցի» հիմքում ընկած են բջիջներում ընթացող ֆիզիկաքիմիական գործընթացները (ԴՆԹ-ի կրկնապատկում, ՌՆԹ-ի սինթեզ և այլն) և արտաքին երկրաֆիզիկական գործոնները։
Մարդու օրգանիզմում կա մոտ 400 «կենսաբանական ժամացույց», որի խախտման դեպքում օրգանիզմը հիվանդանում է։
Ամսական ռիթմեր
Ամսական ռիթմերը լինում են ՝
Երբ տարվա մեջ այս երեք անցումային օրերի հանդիպման օրը կոչվում է կրիտիկական օր։
Տիեզերական ռիթմեր
Այս ռիթմերը կապված են արևի ակտիվության հետ։ Արևի հեռավորությունը Երկրից մոտ 150 մլն. կմ է։ Արևային ամենակարճ ռիթմը 27 օր է, լինում է 11 տարի, 80 տարի, 170-180 տարի, 300 տարի և այլն։ Ամենակարևոր ռիթմերը 11-ամյա ռիթմերն են, որոնք կապված են արևի ակտիվացման հետ։
Արևի վրա կան արևային բծեր, որոնք ունեն մոտ 5-6 կմ տրամագիծ (խաղաղ տարի), երբ ժայթքումներից այդ բծերը մեծանում են, ունենում են 10-15 հազար կմ տրամագիծ (ակտիվացման տարի)։ Այդ ժայթքումները 24-72 ժամ հետո հասնում են մթնոլորտ և փոխում մթնոլորտի քիմիական և ֆիզիկական բաղադրությունը։ Դրանք «Z» ճառագայթներն են, որոնք անմիջականորեն ազդում են օրգանիզմի վրա։ «Z» ճառագայթները հայտնաբերել է ռուս գիտնական Ա․ Լ․ Չիժևսկին։
Աղբյուրներ
Կատեգորիա:Կենսաբանական ցիկլեր
Տիրատուր
Տիրատուր, ծնված և մահացած թվականները անհայտ են, միջնադարյան հայ ճարտարապետ։ 17-րդ դարում վերանորոգել է 1648 թվականի երկրաշարժից ավերված Վարտգուսվանքի շենքերը, կառուցել գավիթը։ Շինարարության արձանագրությունը վանքի գավթի արմ․ դռան ճակատակալ քարին է։
Գրականություն
Կատեգորիա:Հայ ճարտարապետներ
Օտտավիանո
Օտտավիանո (Ottaviano), քաղաք Իտալիայի Կամպանիա մարզի Նեապոլ գավառում։
Բնակչությունը կազմում է 24.500 մարդ (2004 թվականի տվյալներով)։ Բնակչության խտությունը կազմում է 1234 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 80044: հեռախոսային կոդ՝ 081։
Բնակավայրի հովանավորն է Սուրբ Միքայել հրեշտակապետը։ Տոնը նշվում է մայիսի 8-ին։
Ժողովրդագրություն
Բնակչության աճը.
Արտաքին հղումներ
Կատեգորիա:Իտալիայի բնակավայրեր
Տիպական
Տիպական, օբյեկտիվ աշխարհի տվյալ կոնկրետ համակարգի համար կանոնիկը, նմուշայինը, առավել հավանականը։ Տիպական հասկացությունը զարգացվել է գերազանցապես XIX դարի գրական տեսություններում (Վ․ Բելինսկի, Ի․ Տեն, Դ․ Բրանդես և այլք)՝ կապված հիշյալ դարաշրջանի ռեալիստ, արվեստին հատուկ գծերի իմաստավորման հետ․ այս առումով բնութագրական է Ֆրիդրիխ Էնգելսի՝ 1888 թ.-ին Մ․ Հարկնեսին գրած նամակում արտահայտված այն միտքը, թե ռեալիզմը ենթադրում է «տիպական հանգամանքներում այակաե բնավորությունների ճշմարտացի վերարտադրություն»։ Տիպական անհատականությունների ստեղծումը դժվարին պրոցես է, որը նշվում է «տիպականացում» տերմինով։
Տիպականացումը հաճախ հասկացվում է որպես մի շարք տիպական գծերի համադրում՝ մարդկային մեկ կերպարում։ Բայց ավելի էական է մեկ ուրիշ պրոցես, երբ ծավալվում և ավարտի են հասցվում այն հնարավորությունները, որ արվեստագետը տեսել է իրեն ծանոթ իրական մարդկանց մեջ։ Տիպական բնավորություններում, նրանց փոխգործողություններում, հանգամանքների հետ նրանց կապի մեջ էլ մարմնավորվում է անհատի և հասարակության կոնկրետ հարաբերակցության գեղարվեստական ճանաչումը։
Կատեգորիա:Հասկացություններ
Դեն (կոմունա)
Դեն (Dun), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09023։
Բնակչություն
Համայնքի բնակչությունը 2008 թվականին կազմում էր 129 մարդ։
Տնտեսություն
2007 թվականի տվյալներով 357 աշխատունակ տարիքի մարդկանցից (15-64 տարեկան) 235-ը տնտեսապես ակտիվ էին, 122-ը անգործունակ (ակտիվության ցուցանիշը 65,8 %, 1999 թվականին եղել է՝ 66,4 %)։ 235 աշխատունակ բնակիչներից 204-ը աշխատում էին (115 տղամարդ և 89 կին), անաշխատանք էին 31-ը (15 տղամարդ և 16 կին)։ 122 անգործունակ մարդկանցից 31-ը աշակերտներ կամ ուսանողներ են, 49-ը թոշակառու, 42-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հեռուստաավտոմատիկայի համակարգ
Հեռուստաավտոմատիկայի համակարգ, հեռուստամեխանիկայի համակարգ, որը կառավարման օբյեկտի գործադիր մեխանիզմներով իրականացնում է հաղորդված հրահանգները։ Ընդհատ կառավարման համակարգերում հաղորդվում են «անջատել», «միացնել» կարգի որոշակի հրահանգներ, որոնք ավտոմատիկայի համակարգի միջոցով անջատում կամ միացնում են էլեկտրական շղթայի հոսանքը (օրինակ, էլեկտրական ենթակայանների յուղային անջատիչների աշխատանքի դեպքում)։ Անընդհատ կառավարման համակարգերն սպասարկում են անթիվ բազմության դիրքեր ունեցող մեխանիզմները (օրինակ, շարժվող օբյեկտի ղեկը)։ Այդպիսի մեխանիզմների աշխատանքը սովորաբար կառավարվում է հետևող համակարգի օգնությամբ։ Ժամանակակից արագագործ համակարգերում կիրառում են բարձր հուսալիության փոքրածավալ ֆերիտային, կիսահաղորդչային, օպտիկական, միկրոսխեմային տարրեր։ Ժողովրդական տնտեսության խոշոր համակարգերի կոմպլեքսային կառավարման համար նախատեսվում են տարբեր մեքենաներ ու մեխանիզմներ գործի դնող տեղական ավտոմատիկայի համակարգեր։
Հրեշների ընտանիքը
«Հրեշների ընտանիքը» (The Boxtrolls), Ալան Սնուի «Այսեղ ապրում են հրեշները» հեքիաթի հիմքով Laika ընկերության ամերիկական տիկնիկային մուլտֆիլմ («Կորալինան մղձավանջների աշխարհում», «Պարանորման, կամ ինչպես ընտելացնել զոմբիին»)։ Մուլտֆիլմի շնորհանդեսում տեղի է ունեցել ԱՄՆ-ում՝ 2014 թվականի սեպտեմբերի 26։ Ռեժիսորներն են եղել Էնթոնի Ստաչին («Որսաշրջան») և Գրեմ Էնեբլ։ Ֆիլմը առաջադրվել է եղել Օսկար մրցանակաբաշխությանը «լավագույն անիմացիոն լիամետրաժ ֆիլմ» անվանակարգում ։
Սյուժե
Մուլտֆիլմը արկղային տրոլերի մասին է, որոնք ապրում են Պանիրբուրգ քաղաքի կոյուղու խորքերում։ Քաղաքի բնակիչները հավատում են նրանց գոյությանը և կարծում են, որ նրանք գիշերը բարձրանում են վերև, որպեսզի առևանգեն երեխաներին և պանիրը, որը բնակիչները շատ են սիրում։ Արչիբալտ Սնեյչերը Կարմրագլխարկների խմբի առաջնորդն է՝ Արկղային տրոլերի կործանիչը, առաջարկում է պարոն Ռոկֆոր դե Բրիին լուծել հրեշների հարցը գլանագլխարկի (ցիլինդր)՝ քաղաքի ավագների խորհրդանշի դիմաց։ Իրականում արկղային տրոլերը բարձրանում են, որպեսզի հավաքեն տարբեր իրեր և օգտագործեն դրանք իրենց տանը՝ կոյուղում։ Իրենց հետ ապրում է Էգս մանուկը, որը նույնպես կրում է ստվարաթղթային արկղ և համարում է իրեն արկղային տրոլ։ Առավոտյան բոլոր տրոլերը քնում են՝ հպվելով միմյանց, թաքնվում են արկղների մեջ և այդպես կազմում մեծ խորանարդ։
Սնեյչերը համախոհների հետ գիշերները հսկում են փողոցները և որսում են արկղային տրոլերին, այնպես որ ժամանակի ընթացքում քնած տրոլերի խորանարդը փոքրանում էր։ Էգսը արդեն մեծացավ և բոլորի հետ բարձրանում է վերև։ Մի գիշեր Կարմրագլխարկները բռնեցին Շպրոտին՝ Էգսի լավագույն ընկերոջը։ Դրա պատճառով Էգսը որոշում է հագնվել ինչպես մարդիկ և բարձրանում է վերև, որպեսզի փրկի իր ընկերոջը։ Վիննի Ռոկֆորդ դե Բրիի օգնությամբ նա գտնում է Կարմրագլխարկներին լքված գործարանում։ Այնտեղ Սնեյչը ստիպում է համախոհներին համտեսել պանիր, քանի որ դրանով զբաղվում են քաղաքի ավագները սպիտակ գլանագլխարկներով։ Պարզվում է, որ Սնեյչի մոտ շատ ուժեղ ալերգիա կա պանիրի նկատմամբ, այտուցներ ամբողջ մարմնի վրա, որը նա գերադասում է չնկատել։ Մինչ Կարմագլխարկները համտեսում էին պանիրը, Էգսը գաղտագողի մտնում է և ազատում է Շպրոտին, փախուստի ժամանակ այս երկուսը նկատում են, որ մնացած արկղային տրոլերը աշխատում են գործարանի նկուղում ինչ-որ սարքի վրա։ Էգսը, Շպրոտը և Վինին փախչում են և թաքնվում են կոյուղում՝ արկղային տրոլերի քաղաքում։
Այնտեղ Վինին համոզում է Էգսին, որ նա մարդ է, այլ ոչ թէ արկղային տրոլ, և Շպրոտը պատմում է ինչպես շատ շուտ իրենք ընկերացել էին գյուտարար Հերբերտ Տրաբշոի հետ, բայց մի գիշեր Սնեյչը հայտվեց Տրաբշոի տանը, սպառնում էր և ուզում վերցնել մանկան որպես գրավ։ Հերբերտը հասցրեց փոխանցել փոքրիկին արկղային տրոլերին պատուհանի միջով, նախքան Կարմրագլխարկները հարձակվեցին։ Էգսը խնթրեց Վինիին ուղեկցել իրեն պարոն Ռոկֆոր դե Բրիի խնջույքին, որպեսզի պատմի ինծպես Սնեյչը միքանի տարի խաբում էր քաղաքի բնակիչներին, որ արկղային տրոլերը՝ հրեշներ են։ Բայց խնջույքի ջամանակ պարոն դե Բրին չի ցանկանում լսել տղայի խոսքերը և Էգսը համոզվում է մարդկային եսասիրության մեջ, զղջում է, որ պարզվեց նա էլ է իրենցից մեկը և գնում է կոյուղի։ Այդ պահին արկղային տրոլերի քաղաք ներխուժում է քայլող մարտական մեքենա, որը վարում է Սնեյչը, և որսում է բոլոր արկղային տրոլերին և Էգսին։ Պարզվեց, որ Տրաբշոի գլխավորությամբ տրոլերն էին կառուցում այդ մեքենան։
Հաջորդ օրը Սնեյչը քայլընթացով գնում է պարոն դե Բրիի տան մոտ և պահանջում է սպիտակ գլանագլխարկ, քանի որ ազատեց քաղաքը հրեշներից։ Թեպետ արկղային տրոլերը կարողանում են ազատվել և ոչնչացնում են մեքենասն, Սնեյչը վերցնում է Վինիին պատանդ և ստանում է սպիտակ գլանագլխարկը։ Սպառնալով Վինիին նա ստիպում է պարոն դե Բրիին, Էգսին և Շպրոտին համտեսել իրա հետ պանիր համապատասխան սենյակում, նա փորձում է պանիրը և ուժեղագույն ալերգիական այտուցներից պայթում է։
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:2014 մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:2010-ականների արկածային ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական վեպերի էկրանավորումներ Կատեգորիա:Ամերիկյան ֆենտեզի կինոկատակերգություններ
Թովմաս Վանանդեցի
Թովմաս Վանանդեցի (ի ծնե անունը՝ Թովմաս Նուրիջանյան, ), կրոնական, մշակութային գործիչ, տպագրիչ, հրատարակիչ ։
Կենսագրություն
Ծնվել է Գողթն գավառի Վանանդ գյուղում՝ Նուրիջանի և Դիլդարի ընտանիքում։ Թովմաս Վանանդեցին եղել է Վանանդաձորի Սուրբ Խաչ վանքի վանահայր։ Ջանքեր է գործադրել Գողթնում բացել եվրոպական ստանդարտներին համապատասխան բարձրագույն դպրոց, սակայն ծրագիրը չի հաջողվել։ 1677 թվականին ճանապարհորդել է դեպի Եվրոպա։ Վերադառնալով հայրենիք՝ 1691 թվականին ձեռնադրվել է Գողթն գավառի եպիսկոպոսը ։
1695 թվականին մեկնել է Ամստերդամ և իր ագգական Մաթևոս Վանադեցու աջակցությամբ բացել տպարան, որը գործել է մինչև 1705 թվականը։ Այստեղ Թովմասն իր ազգակիցներ Մաթևոսի, Ղուկասի և Միքայելի հետ հրատարակել է մի շարք կարևոր գրքեր ու աշխատություններ, որով նոր թափ է հաղորդել հայկական գրահրատարակչության գործին ։
1697 թվականին շուրջ 6 ամիս Վիեննայում վարել է եկեղեցական պատասխանատու պաշտոն։ Եղել է նաև Բելգիայում (1699), Փարիզում (1702), Գերմանիայում, Իտալիայում և Անգլիայում։ Իր գործունեության շնորհիվ եվրոպական մի շարք երկրներում ունեցել է մեծ հեղինակություն ։
1705 թվականին Թովմաս Վանանդեցու կազմած կտակի համաձայն նրա տպարանն իր ամբողջ ունեցվածքով կտակել է իր հայրենիքին։ Մահացել է 1708 թվականին հայրենիք վերադառնալու ճանապարհին՝ Անտվերպեն քաղաքում։ Թաղված է Անտրվեպենի Սուրբ Աստվածամոր տաճարի ավագ խորանի առջև ։
Ծանոթագրություններ
Կատեգորիա:Հայ կրոնական գործիչներ Կատեգորիա:Հայ տպագրիչներ Կատեգորիա:Հայ հրատարակիչներ Կատեգորիա:1708 մահեր Կատեգորիա:Վանանդ գյուղում ծնվածներ Կատեգորիա:Անտվերպեն քաղաքում մահացածներ Կատեգորիա:Հայ մշակութային գործիչներ
Տոռե դել Գրեկո
Բնակչությունը՝ 88 894 մարդ (2004 թվական), բնակչության խտությունը կազմում է 2963 մարդ/կմ²։ Համայնքն զբաղեցնում է 30 կմ² տարածք։ Փոստային ինդեքսներ՝ 80059, 80040, հեռախոսային կոդ՝ 081:
Արտաքին հղումներ
Կատեգորիա:Իտալիայի բնակավայրեր
Լյուդմիլա Աբրամովա
Լյուդմիլա Աբրամովա (Людмила Владимировна Абрамова, ), խորհրդային դերասանուհի և սցենարիստ։
Վլադիմիր Վիսոցկու նախկին կինը, դերասաններ Արկադի Վիսոցկու և Նիկիտա Վիսոցկու մայրը։
Կենսագրություն
Հայրը «Քիմիա» հրատարակչության խմբագիր էր, մայրը երկու բարձրագույն կրթություն է ստացել. պատերազմից առաջ ավարտել է Մոսկվայի պետական համալսարանի մեխանիկամաթեմատիկական ֆակուլտետը, իսկ պատերազմից հետո՝ օտար լեզուների ռազմական ինստիտուտը։ Լյուդմիլան ապրում էր իր բնակարանում ծնողների, քրոջ և տատիկի հետ։
Դեռ ՎԳԻԿ-ում սովորելու տարիներին՝ 1961 թվականին «713-րդը վայրէջք է խնդրում» ֆիլմի նկարահանումների ժամանակ ծանոթացել է Վլադիմիր Վիսոցկու հետ, դարձել նրա կինն ու որդիների մայրը
1963 թվականին ավարտել է ՎԳԻԿ-ը, նրա հետ նույն կուրսում սովորել են Անդրեյ Սմիրնովը և Անդրեյ Կոնչալովսկին։
1984 թվականին նկարահանվել է «Դեռ ձյուն չի տեղացել...» ֆիլմում։
1991 թվականին հրատարակել է Վլադիմիր Վիսոցկի «Նրա կենսագրության փաստերը» հուշերի գիրքը։
1990-ականներին-2000-ականներին նկարահանվել է վավերագրական ֆիլմերում։
Թոշակով դասավանդել է մայրաքաղաքի լիցեյներից մեկում։ Աշխատել է Վ. Վիսոցկու թանգարանի ստեղծման տնօրինության գեղարվեստական ղեկավար ։
2012 թվականին «Տեքստ» հրատարակչությունում լույս է տեսել Լ. Վ. Աբրամովայի կազմած նրա մտերիմ ընկերուհի Դինա Կալինովսկայի ստեղծագործությունների հետմահու ժողովածուն, որը ներառում է պատմվածքներ և մոնոպյեսներ գրողի ստեղծագործական ժառանգությունից։
Ֆիլմագրություն
Մասնակցություն վավերագրական ֆիլմերին
Ծանոթագրություններ
Կատեգորիա:Սցենարիստներ այբբենական կարգով Կատեգորիա:ՎԳԻԿ-ի շրջանավարտներ Կատեգորիա:Խորհրդային դերասանուհիներ Կատեգորիա:Դերասանուհիներ այբբենական կարգով Կատեգորիա:Ռուս դերասանուհիներ Կատեգորիա:20-րդ դարի դերասանուհիներ Կատեգորիա:Ռուս սցենարիստներ Կատեգորիա:Խորհրդային սցենարիստներ
Հետնորդները 2
Հետնորդները 2, ամերիկյան երաժշտական ֆանտազիա ժանրի հեռուստաֆիլմ։ Այն հեռարձակվել 2017 թվականի հուլիսի 8-ին Դիսնեյ հեռուստաալիքով, նաև հեռարձակվել է Դիսնեյին պատկանող այլ ալիքներով, որոնցից են՝ ABC, Disney XD, Freeform, Lifetime և Lifetime Movies ։ Ֆիլմը 2015 թվականին հեռարձակված Հետնորդները ֆիլմի երկրորդ մասն է։ Ֆիլմում խաղում են Դավ Քամերոնը, Քամերոն Բոյսը, Սոֆիա Քարսոնը, Բուբու Սթյուարթը, Միշել Հոփը և Չայնա Ենի Մքքլենը ։ Երրորդ մասը՝ Հետնորդները 3-ը, թողարկվել է 2019 թվականին ։
Սյուժե
Մելը պայքարում է իր նոր, որպես թագավոր Բենի կին կյանքի հետ։ Նա իր մազերը շեկացնում է և ձևանում որպես իդեալկան արքայադուստր, ինչը նրա համար շատ անսովոր էր։ Մելը վիճում է իր ընկերնրի՝ Էվիի, Կարլոսի և Ջեյի հետ, քանի որ նրանք կապված էին Աուրադոնի կյանքի հետ և չէին ցանկանում վերադառնալ Կորցված կղզի։ Էվին չի թողնում Մելին լուծել իր խնդիրները մոր գրքի օգնութայամբ։ Կարլոսը ցանկանում էր Ջենին հրավիրել Քոթիլիոն պարահանդեսին, և խնդրում է Մելին կախարդանքի միջոցով այնպես անել որպեսզի նա կարողանա անկեղծ  լինել Ջենի հետ։ Մելը նրան տալիս է մի կոնֆետ որը ուտելով Կարլոսը կդառնար անկեղծ, սակայն կոնֆետը ուտում է կարլոսի շունը, ով սկսում է խոսել անգլերեն և շատ անկեղծ։
Բենը ի վերջո իմանում է Մելի կաարդությունների և անտարբրության մասին, ինչը դառնում է նրանց բաժանման պատճառ։ Մելը վերադառնում է կղզի և սկսում է նորից իշխել Ուրսուլայի դուստր Ումայի, Կապիտան Հուկի որդի Հարրիի և Գաթսոնի որդի Ջիլի վրա։ Մելը այցելում է իր վասահարդար, Դրիզելայի աղջիկ Դրիզի Թրիմանի մոտ, ով իր մազերը նորից ներկու մ է մանուշակագույն՝ ասելով որ Մելի շեկ մազերը բնական չեն։ Հարրին իմանում է Մելի վերադարձի մասին և հայտնում Ումային։
Բենը, Էվին, Ջեյը և Կարլոսը իմանում են Մելի հեռանալու մասին։ Նրանք գաղտնի գնում են կղզի, սակայն Ջիլը գտնում է նրանց։ Բենը ցանկանում է վերադարձնել Մելին, ով մրժում էր նրա զգացմունքները և ասում որ կղզում ավելի լավ է իր համար։ Ուման Բենին պատանդ է վերցնում և Մելին և իր ընկերներին հրամայում, որ նրան բերեն Հեքիաթի Աստվածուհու փայտիկը, այլ դեպքում նա սպառնում է սպանել Բենին։ Կարլոսը և Ջեյը վերադառնում են Աուրադոն և Կարլոսի 3D տպիչով կեղծում են Հեքիաթի Աստվախուհու փայտիկը։ Մուլանի դուստր Լոննին սպառնում է ասել բոլորին նրանց Աուրադոն այցի մասին և Ջեյի ու Կարլոսի հետ մեկնում է կղզի։ Նախկնում Ջեյը Լոնիին  չէր ընդունել իր սպորտային թիմ, իր սեռի պատճառով։
Ուման Բենին պատմում իր ցավի մասին, որ ինքն ու Կղզու մյուս երեխաները չեն ընտրվել Աուրադոն գնալու համար։ Բենը դա լսելով Ումային հրավիրում է Աուրադոն, բայց Ուման դավադրություն է կազմակերպում Բենի դեմ։ Մելի Խումբը վերադառնում է Ումային է տալիս կեղծ փայտիկը Բենի Փոխարեն, սակայն Ուման հասկանում է որ փայտիկը կեղծ է։ Խումբը փախչում է Աուրադոն, իսկ Մելի ու Բենի հարաբերությունները մնում են լարված։ Չարագոծների երեխաները գիտակցում են, որ չեն կարող փախչել իրենց անցյլից և համաձայնվում են դառնալ անկեղծ իրենց և մնացածի նկատմամբ։ Կառլոսը Ջենին ասում է իր զգացմունէների մասին, իսկ Ջեյը Լոննիին ընդգրկումէ իր սպորտային թիմի մեջ։
Քոթիլիոնի ժամանակ բոլորը ցնցվումեն Բենին և ումային մմիասին տեսնելով։ Բենը հայտարարում է որ նա է իր իսկական սերը և ասում որ կվերացնի Կղզու խոչընդոտը։ Ջենը  բացում է Մելի նկարը Բենի առջև ինչը Բենին մեջ արթնացնումէ գացմունքները մելի հանդեպ։ Մելը հասկնում,  որ Բենը իրեեն սիրել էինչպես որ կա։ Կասկածելով որ Ուման իրեն սիրո ըմպելիք է տվել Մելը սեր է խոստովանում Բենին և համբուրում՝ վերացնելով կախարդանքը։ ուման ցնցվում է և նետվում Ջուրը ինչից հետո Ուրսուլայի կախարդական ծովային խխունջի միջոցովերածվում է ութոտնուկի, իսկ Մելը կռվում  նրա հետ Վիշապի կերպարանով։  Բեը միջամտում և կասեցնում ճակատամատը։ Ուման Բենին է վեադարձնում խուստովանության ժամանակ նրան տված մատանին, Ուման վերադանում է չնայած որ առաջարկը դե ուժի մեջ էր։
Զարգացում
2015 թվականին D23 Expo-ում Դիսնեյըը հայտարարեց, որ դուրս է գալու կինոնկարի շարունակույունը ։ Պաշտոնական հայտարարություն է արվելԴիսնեյ հեռուստաալիքի ֆեյսբուքյան Էջում 2015 թվականի հոկտեմբերի 15-ին ։ Deadline Hollywood-ը հայտարարեց որ Parriott և McGibbon կրկին կլինեն ֆիլմի սցենարիստ և պրոդյուսեր։
Չայնա էնի Մքքլեյի խոսքերով, ֆիլմի վերջում ասված Ումայի խոսքերը ուղղված հեռուստադիտողին՝ "Դուք չե՞ք մտածում որ սա պատմության ավարտն է", նախօրոք գրված չի եղել։ Այնուամենայնիվ այն որոշվեց ներառվել ֆիլմում որպեսզի ֆիլմն ունենա շարունակություն, ինչպես և եղել է օրիգիալ ֆիլմի դեպքում ։
Քասթինգ
2016 թվականի հունիսի 10-ին հայտարարվեց որ Չայնա Էնի Մքքլեյնը՝ ով նախորդ ֆիլմում հնչյունավորել էր ֆրեդիին, խաղալու է Ուրսուլայի դուստր Ումայի դերը Հետնորդները 2-ում ։ 2016 թվականի հուլիսին պարզվեց, որ Թոմաս Դոերտին կխաղա Կապիտան Հուկի որդու` Հարրիի, դերը ։ 2016 թվականի օգոստոսին Սարահ Ջեֆերին հայտարարեց որ այլևս չի խաղալու Օդրիի դերը։ Իսկ Բրեննա Դ'Ամիքոն, Դայան Դոնը, Ջիդայդի Գուդեյսրը, Զեչրի Գիբսոնը հաըտարարեցին, որ կխաղան Հետնորդները 2 ֆիլմում ։ 2017 թվականի հուլիսի 19-ին, The View-ում հայտարարվեց, որ Հուփի Գոլդբերգը կհնչյունավորի Ումայի Մորը՝ Ուրսուլային  ։
Հեռարձակում
Կանադայում և ԱՄՆ-ում Հետնորդները 2 ֆիլմի պրեմիերան տեղի է ունեցել 2017 թվականի հուլիսի 21-ին՝ Դիսնեյ հեռուստաալիքով։ ԱՄՆ -ում ֆիլմի պրմիերան տեղի է ունեցել մմիանգամից Դիսնեյի 6 հեռուստալիքներվ՝ Disney Channel, Disney XD, Freeform, ABC, Lifetime, Lifetime Movies ։ Դիսնեյ հեռուստալիքում ֆիլմի պրեմիերան տեղի է ունեցել Raven's Home հետ միժամանակ, վերջինիս պրեմիերան տեղի ունեցավ Հետնորդները 2 ֆիլմի պրեմիերայից անմիաջպես հետո ։ Մեծ Բրիտանիայում ֆիլմը հեռարձակվեց Disney Channel և Disney XD եռուստաալիքներով 2017 թվականի հոկտեմբերի 20-ին։ Հարավային Աֆրիկայում պրեկիերան տեղի ունեցավ 2017 թվականի հոկտեմբերի 6-ին։
Թողարկում
Հետնորդնեը 2 ը թողարկվել է DVD-ով 2017թվականի օգոստոսի 15-ին։ Մեծ Բրիտանիայում այն թողարկվել է DVD-ով 2017 թվականի հոկտեմբերի 23-ին։
Վարկանիշ
Ընդհանուր առմամբ, ֆիլմի դիտվել է 8.92 միլիոն հեռուստադիտողի կողմից, պրեմիերային գիշերը վեց ցանցերում, ավելի քան դտվել էր 2015 թվականի ֆիլմը։ Առնվազն 13 միլիոն մարդ նայել է ֆիլմը պրեմիերայի առաջին րոպեյում ։ Դիսնեյի ալիքով վրա ֆիլմը դիտվել է 5.33 միլիոն դիտողների կողմից, իսկ գիշերն կաբելային հեռուստատեսությամբեղել առաջինը, ստանալով 1.20 վարկանիշ։ Չնայած որ դրա Վարկանիշը ցածր էր նաորդ ֆիլմի վարկանշից սակայն այն դարձավ ամենտարծված հեռարձակումը ցանցում ։ ֆիլմի ABC հեռուստաալիքով հեռարձակումը ստացել է 0.6/3 վարկանիշ, ունեցել է 2.41 միլիոն դիտում։ Disney XD հեռուստաալիքով հեռարձակումը ստացել է 0.12 վարկանիշ, ունեցել է 0.47 միլիոն դիտում, Lifetime հեռուստաալիքով հեռարձակումը ստացել է 0.09 վարկանիշ, ունեցել է 0.30 միլիոն դիտում, Freeform հեռուստաալիքով հեռարձակումը ստացել է 0.08 վարկանիշ, ունեցել է 0.26 միլիոն դիտում, Lifetime Movies հեռուստաալիքով հեռարձակումը ստացել է 0.05 վարկանիշ, ունեցել է 0.15 միլիոն դիտում  In delayed viewing, the film rose to a total of 21 million viewers. ։ Հետաձգված դիտումների ժամանակ ֆիլմն ունեցե է 21 միլիոն դիտում, ացատկ կատարելով 93%-ովգրանցելէ 2.3 վարկանիշ։ Շաբաթվա ընթացքում հեռուստադիտողներից ստացված շահույթը գերազանցել է 104% -ով 5.54 միլոն դիտումների հետ։ Այն Դիսնյ հեռուստաալիքի բերել է 10.90 միլիոն դիտումներ, որը հեռուստաալիքին 2 տարվա ընթացքում բերեց ամենաշատշահույթը։ Freeform-ում ֆիլմը 207% -ով ցատկ կատարեց, լրացուցիչ 0.54 միլիոն դիտումների հետ։ Ցնացում եղել են 0.80 միլիոն նշումներ։ Կինոֆիլմերի ցանցում, ֆիլմը 96%-ով ցատկ կատարեց, լրացուցիչ 0.14 միլիոն դիտումների հետ միասին, ընդ որում ցանցում եղելէ ընդամենը 0.29 միլիոն նշումներ։
Սաունդթրեք
Descendants 2 (Original TV Movie Soundtrack) ուղեկցում է ֆիլմին։ Սաունթրեքի գլխավոր սինգլը "Ways to Be Wicked" է, որը հրատարակվել է 2017 թվականի ապրիլի 2-ին։ Ձայնագրությունը թողարկվել է 2017 թվականի հուլիսի 21-ին։ Սաունդթրեքը U.S. Billboard 200 վարկանշային աղյուսակում իր նորամուտը կատարել է 6-րդ հորիզանականում՝ վճառվելով 46000 ալբոմին համարժեք օրնակով, որոնցից 35000 մաքուր վաճառք էին։ Առաջին շաբաթում ֆիլմի սաունդթրեքի վաճառքը գերազանցեց նախորդ ֆիլմի վաճառքին։ Երկրորդ շաբաթվա ընթացքում ֆիլմը գրավեց  հիթ-շքերթի 9-րդ տեղը, վաճառվելով ևս 27000 օրինակով։
Սինգլներ
"Ways to Be Wicked" կատարել են Սոֆիա Քարսոնը, Դավ Քամերոնը, Քեմերոն Բոյսը և Բուբու Սթյուարթը։ Պրեմիերան տեղի ունեցավ Radio Disney ապրիլի 12-ին,և հաըտարարվեց ֆիլմի մասին։ Այն Billboard Bubbling Under Hot 100 Singles իր նորամուտը արեց 1 հորիզոնականով։ Երգը պատրաստվում էին Սամ Հոլանդերը և Ջոշ Էդմոնդսոնը, Գրանտ Միքելսի և Բարեգործական Դոուի հետ միասին։ "What's My Name" երը կատարել են Չայնա Էնի Մքքլեյնը, Թմաս Դոհերթը և Դիլան Փլեյֆեյրը։ պրեմիերան տեղի է ունեցել Radio Disney-ում,իսկ այն պաշտոնապեսհեռարձակվել է 2017 թվականի հունիսի 2ին։
Պրոմոսինգլներ
"Descendants: Wicked World"-ից "Rather Be With You" կատարել են Դավ Քամերոնը, Սոֆիա Քարսոնը, Լորին Մքքլեյնը և Բրեննա Դ'Ամիքոն։ Այն հռարձակվել է 2016 թվականի հոկտեմբերի 26-ին։ "Evil"-ը  Wicked World-ից կատարել  Դավ Քեմերոնը, և այն ազատ է արձակվել 2016 թվականի դեկտեմբերի դեկտեմբերի 9-ին, որպես երկրորդ գովազդային սինգլ։ "Better Together"-ը Wicked World-ից կատարել են Դավ քեմեոնը և Սոֆիա Քարսոնը։ Այն թողարկվել 2017 թվականի մարտի 3-ին, որպես երրորդ և վերջնական գովազդային սինգլ։
Հիթ շքերթներում ընդգրկված այլ սինգլներ
"Chillin' Like a Villain" կատարել են Սոֆիա Քարսոնը,Քեմերոն Բոյսը, Բուբու Սթյուարթը և Միշել Հոփը, և զբաղեցրել է Billboard Hot 100-ի 9-րդ տեղը։ "It's Goin' Down" կատարել են Դավ Քամերոնը, Սոֆիա Քարսոնը,Քեմերոն Բոյսը, Բուբու Սթյուարթը, Միշել Հոփը,Չայնա Էնի Մքքլեյնը, Թոմաս Դոհերթին և Դիլան Փլեյֆայրը։ Այն զբաղեցրել է Hot 100-ի 77 տեղը։ "You and Me" կատարել են Սոֆիա Քարսոնը,Քեմերոն Բոյսը, Բուբու Սթյուարթը, Ջեֆ Լեվիսը և Միշել Հոփը։ Billboard Bubbling Under Hot 100 Singles-ում իր նորամուտը արել է 20-րդ հորիզոնականով։
Շարունակություն
2016 թվականի փետրվարի 16-ին, Դիսնեյ հեռուստաալիքը հայտարարեց որ ֆիլմի շարունակության՝ «Հետնորդները 3»-ի պրեմիերան տեղի կունենա 2019 թվականին ։
Կորցված կղզու վերելքը
2017 թվականի մայիսի 1-ին, հրատարակվել է Rise of the Isle of the Lost, որը դրա փրիքվելն էր ։ Վեպը մանրամասնում է Ումայի իշխանության գալը և Մելի հետ իր պատմությունը։  Հիմնական սյուժեն նրկայացնում է թե ինչպես է Ուման պլանավորում գողանալ Տրիտոն թագավորիեռժանին և քանդել Կորցված կղզու շուրջըգտնվող պատնեշը։
Ավելացումների մեջ հիշատակվում էր Աուրադոնի ուսուցիչներ Ջենի, Գրամփի և ՄերՎեդրը։ Դպրոցը, որտեղ սովորում էին Ուման, Հարրի Հուկը և Ջիլը, կոչվում էր Հերտիկոսների նախապատրաստական դպրոց։ Serpent Prep-ը Dragon Hall- մրցակիցն էր։
գիրքը ներկայացրեց նաև Աուրդոնի Յին Շինի պրակտիկանտ Սոֆիին, Արիելի զարմուհուն Արաբելային և մուլան ու Շենգի որդուն՝ Լիլ շանգին, ով Լոնիի եղբայրն էր։ Այնտեղ հիշատակվում է նաև Տանգլետից Սթաբինստոն եղբայրների մասին, նրանք նույնպես Կորցված կղզուց էին և այնտեղ ունեին հորեղբոր որդիներ։ Ֆիլմում նկարագրվում են նաև Օդրիին և Չադին, մելի հոգատրությունը մողես դարձած մողեսի նկատմամբ, և Էվիի կախարդական հայելու մասին, որը տեղադրված էր թանգարանում։
Ծանոթագրություններ
Կատեգորիա:Վանկուվերում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների ֆենտեզի ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան հեռուստաֆիլմեր
Հուլիա (Կեսարի դուստր)
Հուլիա, Հուլիոս Կեսարի դուստր, որը վերջինիս և իր երկրորդ կնոջ՝ Կոռնելիայի միակ երեխան էր ու Կեսարի միակ օրինական զավակը բոլոր ամուսնություններից ։ Ամուսնացել է Գնեոս Պոմպեոսի հետ և հայտնի եղել իր գեղեցկությամբ ու առաքինությամբ։
Կյանք
Պոմպեոսը հմայված էր իր հարսնացուով, քանի որ վերջինիս հմայքներն ակնհայտ էին․ նա բարի, գեղեցիկ ու առաքինի կին էր, ու թեև իր ամուսնությունը քաղաքական ենթատեքստ ուներ, և իր ամուսնուց երեսուն տարով փոքր էր, նա Պոմպեոսի մեջ նվիրված ամուսին է տեսնել և ինքն էլ իր հերթին նվիրված էր նրան ։ Տեսակետ կա առ այն, որ միջին տարիքի այդ ռազմական գործիչը կորցրել է հետաքրքրությունը քաղաքականության հանդեպ և նախընտրել ընտանեկան կյանքը՝ երիտասարդ կնոջ կողքին։ Իրականում Պոմպեոսը նշանակվել էր Հռոմեական Իսպանիայի Հիսպանիա Ուլտերիոր տարածքի նահանգապեստ, բայց նրան թույլատրվել էր մնալ Հռոմում և երթակաների միջոցով իրականացնել կառավարումը ։